
1. SCOPUL METODOLOGIEI
Prezenta metodologie proprie reglementează modul de organizare, desfășurare și finalizare a concursurilor publice pentru ocuparea pe perioadă nedeterminată a posturilor didactice și de cercetare vacante din statele de funcții ale departamentelor din cadrul Universității din Oradea.
2. DOCUMENTE DE REFERINȚĂ
· Legea învățământului superior nr. 199/2023;
· H.G. nr. 1339/2023 privind aprobarea Metodologiei-cadru de concurs pentru ocuparea posturilor didactice şi de cercetare vacante din învățământul superior;
· OM nr. 3019/2025 pentru aprobarea standardelor minimale naționale necesare şi obligatorii pentru conferirea titlului de conferențiar şi a celui de profesor din învățământul superior, precum şi a atestatului de abilitare.
3. ABREVIERI
UO – Universitatea din Oradea;
SUO – Senatul Universității Oradea;
HS – Hotărâre a Senatului Universității din Oradea;
PMA – Prorector responsabil cu Managementul Academic;
CA – Consiliul de Administrație;
DE – Direcția Economică;
SRU – Serviciul Resurse Umane;
CNATDCU – Comisia Națională de Atestare a Titlurilor, Diplomelor şi Certificatelor Universitare.
4.	 DESCRIEREA METODOLOGIEI
4.1. Aspecte generale
Art. 1. - (1) Ocuparea unui post didactic sau de cercetare vacant în UO se realizează prin concurs public. Angajarea pe perioadă nedeterminată, pe orice funcţie didactică sau de cercetare, este posibilă numai pentru candidatul care a obţinut cel mai mare punctaj în urma concursului public organizat de UO.
(2) La concursul pentru ocuparea unui post didactic sau de cercetare pot participa cetăţeni români ori străini, fără nicio discriminare, în condiţiile legii.

Art. 2. - (1) Metodologia proprie de concurs a UO pentru ocuparea posturilor didactice şi de cercetare vacante, denumită în continuare metodologie proprie, prevede cerinţe minime de ocupare a posturilor didactice şi de cercetare vacante din UO, în conformitate cu standardele minimale naţionale aprobate potrivit prevederilor art. 156 din Legea învăţământului superior nr. 199/2023, cu modificările şi completările ulterioare.
(2) Metodologia proprie nu poate face referire la vechime şi nu poate conţine prevederi discriminatorii referitoare la persoanele din afara instituţiei sau ţării faţă de persoanele din instituţie ori din ţară.
(3) Standardele aferente funcţiilor didactice şi de cercetare prevăzute la art. 200 din Legea învăţământului superior nr. 199/2023, cu modificările şi completările ulterioare, sunt cerinţe minime şi obligatorii pentru înscrierea la concursul pentru ocuparea funcţiilor respective.
(4) UO poate stabili standarde minimale suplimentare de prezentare la concurs, în plus faţă de standardele minimale stabilite în conformitate cu prevederile art. 156 alin. (1) lit. a și alin. (2) din Legea învăţământului superior nr. 199/2023, cu modificările şi completările ulterioare.
(5) UO nu poate stabili prin metodologia proprie sau prin alte documente echivalarea îndeplinirii de către un candidat a standardelor minimale naţionale, pentru funcţiile de conferenţiar universitar şi profesor universitar, prin standarde, criterii sau indicatori diferiţi de cei prevăzuţi de standardele minimale naţionale, aprobate prin ordin al ministrului educaţiei, potrivit prevederilor art. 156 alin. (1) lit. a din Legea învăţământului superior nr. 199/2023, cu modificările şi completările ulterioare.
(6) Metodologia proprie conţine prevederi referitoare la soluţionarea contestaţiilor în cadrul UO.
4.2. Condiţii minimale de ocupare a funcţiilor didactice şi de cercetare vacante din Universitatea din Oradea
Art. 3. - (1) În UO, funcţiile didactice sunt:
a) asistent universitar;
b) lector universitar/şef de lucrări universitar;
c) conferenţiar universitar;
d) profesor universitar.
(2) UO publică toate posturile scoase la concurs, însoţite de programa aferentă concursului, cu cel puţin două luni înainte de concurs. Publicarea posturilor scoase la concurs se face cel puţin pe site-ul web propriu şi pe un site web specializat, administrat de Ministerul Educaţiei și Cercetării.
(3) Se interzice ocuparea concomitentă de către soţi, afini şi rude până la gradul al III-lea, inclusiv, a funcţiilor prin care fiecare se află faţă de celălalt într-o poziţie directă de conducere, control, autoritate sau evaluare instituţională, la orice nivel, în cadrul UO.
(4) Încălcarea prevederilor alin. (2) și (3) duce la invalidarea concursului şi la sancţionarea celor vinovaţi pe baza prevederilor Metodologiei-cadru și a prezentei metodologii.
(5) Ocuparea posturilor didactice, evaluarea, motivarea, formarea continuă şi concedierea personalului didactic şi de cercetare sunt de competenţa UO, în baza legislaţiei în vigoare, a Metodologiei-cadru, a prezentei metodologii şi a cartei universitare.
(6) Nu pot ocupa o funcţie didactică în învăţământul superior persoanele condamnate penal definitiv pentru săvârşirea cu intenţie a unei infracţiuni pentru care nu a intervenit reabilitarea.
(7) În vederea ocupării unui post sau în termen de 2 ani de la ocuparea acestuia, personalul didactic din învăţământul superior parcurge un program universitar de formare psihopedagogică pentru învăţământul superior, de 30 de credite de studii transferabile ECTS/SECT.
(8) Prin excepţie de la prevederile alin. (7), în vederea ocupării unui post didactic în UO, se pot înscrie la concurs şi absolvenţi ai unui program de formare psihopedagogică corespunzător unui număr de 60 de credite de studii transferabile ECTS/SECT.

Art. 4. - (1) Cerințele și standardele minimale pentru ocuparea funcţiei didactice de asistent universitar sunt următoarele:
a) candidatul să deţină titlul/diploma de doctor sau să fie înmatriculat la un program de studii doctorale, fără depăşirea perioadei maxime de studii, care include prelungirile admisibile conform legii;
b) publicarea a minimum 1 lucrare (articol, studiu), în extenso, în reviste de specialitate sau în volume ale unor manifestări științifice naționale sau internaționale,
sau:
· pentru domeniile Arte Vizuale și Arhitectură și Urbanism (exclus Istoria și teoria artei): minimum 1 realizare și/sau participare, ca activitate de cercetare artistică, din categoriile: expoziții personale, expoziții de grup, prezentări de modă, proiecte de design sau arhitectură prezentate într-un cadru profesional relevant pentru domeniul de activitate, de nivel național sau internațional.
· pentru domeniul Muzică (numai pentru interpreți): minimum 1 realizare din categoriile: recitaluri sau concerte în calitate de solist, membru al unei formații camerale cu până la 10 interpreți, dirijor, solist cu orchestra în țară sau în străinătate.




c) îndeplinirea standardului minimal privind competențele profesionale:
	Situația în care se încadrează candidatul
	Punctaj acordat

	Candidatul deține titlul/diploma de doctor în domeniul disciplinelor postului
	60 puncte

	Candidatul deține titlul/diploma de doctor în domeniul fundamental al disciplinelor postului
	50 puncte

	Candidatul este doctorand în domeniul disciplinelor postului fără să fi ocupat un post de asistent universitar pe perioadă determinată cu normă întreagă la UO (8 ore/zi, 40 ore/săptămână)
	40 puncte

	Candidatul este doctorand în domeniul fundamental al disciplinelor postului fără să fi ocupat un post de asistent universitar pe perioadă determinată cu normă întreagă la UO (8 ore/zi, 40 ore/săptămână)
	30 puncte

	Candidatul este doctorand în domeniul disciplinelor postului și a ocupat un post de asistent universitar pe perioadă determinată cu normă întreagă la UO (8 ore/zi, 40 ore/săptămână)
	20 puncte

	Candidatul este doctorand în domeniul fundamental al disciplinelor postului și a ocupat un post de asistent universitar pe perioadă determinată cu normă întreagă la UO (8 ore/zi, 40 ore/săptămână)
	10 puncte

	Candidatul este doctor sau doctorand în alt domeniu fundamental decât cel al disciplinelor postului
	0 puncte


Standardul minimal privind competențele profesionale este îndeplinit de candidat dacă acesta acumulează minimum 30 puncte.
d) alte standarde suplimentare, specifice fiecărei facultăți/departament/centru, prevăzute în procedura proprie a facultății, aprobate de senatul universitar al UO, fără impunerea unor condiţii de vechime, conform legii.
(2) Cerințele și standardele minimale pentru ocuparea funcţiei didactice de lector universitar/şef de lucrări universitar sunt următoarele:
a) deținerea titlului/diplomei de doctor;
b) publicarea a minimum 5 lucrări (articole, studii), în extenso, în reviste de specialitate sau în volume ale unor manifestări științifice naționale sau internaționale
sau:
· pentru domeniile Arte Vizuale și Arhitectură și Urbanism (exclus Istoria și teoria artei): minimum 5 realizări și/sau participări, ca activitate de cercetare artistică, din categoriile: expoziții personale, expoziții de grup, prezentări de modă, proiecte de design sau arhitectură prezentate într-un cadru profesional relevant pentru domeniul de activitate, de nivel național sau internațional.
· pentru domeniul Muzică (numai pentru interpreți): minimum 5 realizări din categoriile: recitaluri sau concerte în calitate de solist, membru al unei formații camerale cu până la 10 interpreți, dirijor, solist cu orchestra în țară sau în străinătate.
c) elaborarea, cel puțin în format electronic, a unui material didactic de specialitate, postat pe platforma e-learning a UO (e.uoradea.ro), în domeniul disciplinelor postului, sau a unei cărți de specialitate, în domeniul postului;
d) alte standarde suplimentare, specifice fiecărei facultăți/departament/centru, prevăzute în procedura proprie a facultății, aprobate de senatul universitar al UO, fără impunerea unor condiţii de vechime, conform legii.
(3) Cerințele și standardele pentru ocuparea funcţiei didactice de conferenţiar universitar sunt următoarele:
a) deținerea titlului/diplomei de doctor;
b) îndeplinirea standardelor minimale naţionale pentru ocuparea funcţiei de conferenţiar universitar, standarde aprobate potrivit art. 156 din Legea învăţământului superior nr. 199/2023, cu modificările şi completările ulterioare;
c) alte standarde suplimentare, specifice fiecărei facultăți/departament/centru, prevăzute în procedura proprie a facultății, aprobate de senatul universitar al UO, fără impunerea unor condiţii de vechime, conform legii.
(4) Cerințele și standardele pentru ocuparea funcţiei didactice de profesor universitar sunt următoarele:
a) deținerea titlului/diplomei de doctor;
b) deținerea atestatului de abilitare;
c) îndeplinirea standardelor minimale pentru ocuparea funcţiei de profesor universitar, standarde aprobate conform art. 156 din Legea învăţământului superior nr. 199/2023, cu modificările şi completările ulterioare;
d) alte standarde suplimentare, specifice fiecărei facultăți/departament/centru, prevăzute în procedura proprie a facultății, aprobate de senatul universitar al UO, fără impunerea unor condiţii de vechime, conform legii.
(5) În învăţământul superior medical, candidaţii la concursul pentru ocuparea postului de asistent universitar trebuie să aibă cel puţin titlul de medic rezident/medic stomatolog rezident/farmacist rezident în specialitatea disciplinelor postului pentru care candidează. Fac excepţie posturile de la disciplinele care nu au corespondent în reţeaua Ministerului Sănătăţii şi cele de la disciplinele preclinice.
(6) În învăţământul superior medical, candidaţii la concursul pentru ocuparea posturilor de şef de lucrări trebuie să aibă şi titlul de medic specialist/medic stomatolog specialist/farmacist specialist, iar candidaţii la concursul pentru ocuparea posturilor de conferenţiar sau de profesor universitar trebuie să aibă şi titlul de medic primar/medic stomatolog primar/farmacist primar în specialitatea disciplinelor postului pentru care candidează. Fac excepţie posturile de la disciplinele care nu au corespondent în reţeaua Ministerului Sănătăţii şi cele de la disciplinele preclinice.
(7) În învăţământul superior confesional de stat şi confesional particular, pentru înscrierea la concurs candidaţii trebuie să deţină avizul cultului.

Art. 5. - (1) În UO, funcţiile de cercetare sunt:
a) asistent de cercetare;
b) cercetător ştiinţific;
c) cercetător ştiinţific gradul III;
d) cercetător ştiinţific gradul II;
e) cercetător ştiinţific gradul I.
(2) Echivalenţa funcţiilor din cercetare cu funcţiile didactice operează în ambele sensuri, numai cu aprobarea senatului universitar, şi este următoarea:
a) cercetător ştiinţific se echivalează cu asistent universitar, pentru persoanele care deţin o diplomă de doctor;
b) cercetător ştiinţific gradul III se echivalează cu lector universitar/şef de lucrări;
c) cercetător ştiinţific gradul II se echivalează cu conferenţiar universitar;
d) cercetător ştiinţific gradul I se echivalează cu profesor universitar.
(3) În cadrul UO, suplimentar faţă de alte condiţii stabilite de lege, funcţia de asistent de cercetare ştiinţifică poate fi ocupată numai de persoane care sunt studenţi-doctoranzi sau care deţin diploma de doctor.
(4) În cadrul UO, suplimentar faţă de alte condiţii stabilite de lege, funcţiile de cercetător ştiinţific, cercetător ştiinţific gradul III, cercetător ştiinţific gradul II şi cercetător ştiinţific gradul I pot fi ocupate numai de persoane care deţin diploma de doctor.
(5) Condiţiile minimale pentru înscrierea la concursul de ocupare a unui post de cercetare vacant sunt stabilite de către UO, în funcţie de specificul postului şi în relaţie cu standardele minimale naţionale, aprobate potrivit art. 156 alin. (2) din Legea învăţământului superior nr. 199/2023, cu modificările şi completările ulterioare, şi potrivit prevederilor Legii nr. 319/2003 privind Statutul personalului de cercetare-dezvoltare, cu completările ulterioare, după caz.
4.3. Organizarea şi desfăşurarea concursului pentru ocuparea funcţiilor didactice şi de cercetare vacante din instituţiile de învăţământ superior 
4.3.1. Cadrul general
Art. 6. - (1) UO poate să organizeze concurs pentru ocuparea unui post didactic sau de cercetare numai dacă acesta este declarat vacant.
(2) Un post se consideră vacant dacă este prevăzut astfel în statul de funcţii, întocmit anual, sau dacă este vacantat pe parcursul anului universitar.
(3) Postul se vacantează prin una dintre următoarele modalităţi:
a) încetarea contractului individual de muncă, conform legii;
b) transferul persoanei care ocupă postul pe un alt post din cadrul aceleiaşi instituţii de învăţământ superior, ca urmare a câştigării unui concurs sau în urma promovării în cariera didactică, în condiţiile legii.
(4) Posturile didactice şi de cercetare nu pot fi scoase la concurs prin transformarea unui post ocupat într-un post de rang superior.

Art. 7. - (1) UO poate să organizeze concurs pentru ocuparea pe perioadă nedeterminată a unui post didactic sau de cercetare, numai după publicarea de către Ministerul Educaţiei și Cercetării a postului scos la concurs în Monitorul Oficial al României, Partea a III-a.
(2) În vederea publicării în Monitorul Oficial al României, Partea a III-a, UO transmite Ministerului Educaţiei și Cercetării următoarele documente:
a) lista posturilor propuse pentru scoatere la concurs şi structura acestora, semnată de rector şi ştampilată;
b) extrasul din statul de funcţii care conţine posturile scoase la concurs, semnat de rector, decan şi directorul de departament sau conducătorul şcolii doctorale;
c) în cazul posturilor didactice, declarația pe propria răspundere a rectorului care atestă că toate posturile didactice propuse a fi scoase la concurs au în structură numai discipline din planurile de învăţământ ale specializărilor/programelor de studii legal înfiinţate, inclusiv forma de învăţământ şi localitatea de desfăşurare a acestora;
d) metodologia proprie de concurs.
(3) Transmiterea către Ministerul Educaţiei și Cercetării a solicitării privind publicarea în Monitorul Oficial al României, Partea a III-a, a posturilor scoase la concurs se realizează în termen de 30 de zile lucrătoare de la începerea fiecărui semestru al anului universitar.
(4) Ministerul Educaţiei și Cercetării verifică documentaţia transmisă şi structura posturilor, în raport cu prevederile legale în vigoare, şi o transmite la Monitorul Oficial al României, în vederea publicării posturilor propuse.
(5) Declanşarea procedurilor de concurs poate fi demarată doar după publicarea în Monitorul Oficial al României, Partea a III-a, a posturilor scoase la concurs. Prima probă de concurs trebuie să fie programată la cel puţin două luni după apariţia anunţului în Monitorul Oficial. Perioada de înscriere la concurs începe cu ziua publicării anunţului în Monitorul Oficial al României, Partea a III-a, şi se încheie cu 15 zile lucrătoare înaintea desfăşurării primei probe de concurs.
(6) Propunerea de organizare a concursului pentru un post vacant se face de către directorul departamentului sau conducătorul şcolii doctorale în structura căreia se află postul, prin referat avizat de consiliul departamentului sau de consiliul şcolii doctorale şi de consiliul facultăţii.
(7) Lista posturilor propuse pentru ocuparea prin concurs este avizată de consiliul facultăţii, aprobată de decan şi înaintată Consiliului de Administraţie al UO în vederea aprobării, conform art. 139 lit. d) din Legea învăţământului superior nr. 199/2023, cu modificările şi completările ulterioare.
(8) Anunţurile privind scoaterea la concurs a posturilor didactice şi de cercetare vacante se publică, inclusiv:
a) la loc vizibil, pe pagina principală a site-ului web al UO.
b) pe un site web specializat, administrat de Ministerul Educaţiei și Cercetării, numită pagina web a concursului de ocupare a posturilor didactice şi de cercetare vacante în învăţământul superior.
(9) Pe platforma administrată de către Ministerul Educaţiei și Cercetării, dedicată publicării posturilor didactice şi de cercetare vacante, se vor publica următoarele informaţii:
a) descrierea pe scurt a postului scos la concurs;
b) norma didactică şi tipurile de activităţi incluse în aceasta, în cazul posturilor didactice, respectiv norma de cercetare, în cazul posturilor de cercetare, precum şi alte atribuţii specifice postului scos la concurs;
c) salariul minim de încadrare corespunzător postului scos la concurs;
d) calendarul concursului;
e) tematica probelor de concurs, inclusiv a prelegerilor, cursurilor sau altor asemenea, ori tematicile din care comisia de concurs poate alege tematica probelor susţinute efectiv;
f) descrierea procedurii de concurs;
g) lista completă a documentelor pe care candidaţii trebuie să le includă în dosarul de concurs;
h) adresa la care trebuie transmis dosarul de concurs.
(10) Anunţurile referitoare la posturile de conferenţiar universitar, profesor universitar, cercetător ştiinţific gradul II şi cercetător ştiinţific gradul I vor fi publicate şi în limba engleză.

Art. 8. - (1) Pe site-ul web al UO vor fi publicate în termen de 5 zile lucrătoare, după încheierea perioadei de înscriere, cu respectarea protecţiei datelor cu caracter personal conform Regulamentului (UE) 2016/679 al Parlamentului European şi al Consiliului privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor), pentru fiecare candidat, informaţii după cum urmează:
a) curriculum vitae;
b) fişa de verificare a îndeplinirii cerințelor și standardelor minimale;
c) lista completă de lucrări.
(2) Aceleaşi date sunt încărcate de către UO şi pe pagina web a concursului, administrată de Ministerul Educaţiei și Cercetării.

Art. 9. - (1) Concursurile au caracter deschis.
(2) Metodologia de concurs nu poate conţine prevederi discriminatorii privind candidaţii în funcţie de sex, origine etnică sau socială, cetăţenie, religie ori credinţă, dizabilităţi, opinii politice, condiţie socială sau economică.
(3) Descrierea postului scos la concurs va fi făcută în termeni cuprinzători, care corespund nevoilor reale ale UO, avându-se în vedere să nu se limiteze, în mod artificial, numărul potenţialilor candidaţi.

Art. 10. - (1) Se consideră a fi implicate în procedura de concurs persoanele care:
a) participă în procesul de decizie referitor la numirea comisiei de concurs;
b) sunt membri sau membri supleanţi ai comisiei de concurs;
c) sunt implicate în decizii de evaluare profesională sau administrativă în cadrul concursului;
d) sunt implicate în soluţionarea contestaţiilor.
(2) Nu pot fi implicate în procedura de concurs persoane care se află într-una din situaţiile prevăzute la art. 201 alin. (4) din Legea învăţământului superior nr. 199/2023, cu modificările şi completările ulterioare.
(3) În situaţia în care, în urma câştigării unui concurs de către un candidat, una sau mai multe persoane din UO urmează să se afle într-o situaţie de incompatibilitate conform prevederilor art. 3 alin. (3) din prezenta metodologie, numirea pe post şi acordarea titlului universitar de către UO sau a gradului profesional de cercetare-dezvoltare pot avea loc numai după soluţionarea situaţiei/situaţiilor de incompatibilitate. Modalitatea de soluţionare a situaţiei de incompatibilitate se comunică Ministerului Educaţiei și Cercetării, în termen de două zile lucrătoare de la soluţionare.
4.3.2. Înscrierea la concurs
Art. 11. - (1) În vederea înscrierii la concursul pentru ocuparea unui post didactic şi de cercetare, candidatul întocmeşte un dosar, în format tipărit, care conţine următoarele documente (Anexa 2):
a) cererea de înscriere la concurs, semnată de candidat, care include o declaraţie pe propria răspundere privind veridicitatea informaţiilor prezentate în dosar (Anexa 1);
b) o propunere de dezvoltare a carierei universitare a candidatului, atât din punct de vedere didactic, în cazul posturilor didactice, cât şi din punctul de vedere al activităţilor de cercetare ştiinţifică; propunerea se redactează de către candidat, cuprinde maximum 10 pagini şi este unul dintre principalele criterii de departajare a candidaţilor;
c) curriculum vitae al candidatului, semnat de către acesta (model Europass);
d) lista de lucrări ale candidatului, semnată de către acesta;
e) fişa de verificare a îndeplinirii cerințelor și standardelor minimale (Anexa 3), al cărei format standard este prevăzut de procedura proprie a facultății. Standardele impuse la nivelul UO nu pot deroga de la standardele minimale naţionale aprobate potrivit art. 156 alin. (1) lit. a) și alin. (2) din Legea învăţământului superior nr. 199/2023, cu modificările şi completările ulterioare. Fişa de verificare este completată şi semnată de către candidat;
f) documente referitoare la deţinerea diplomei de doctor: copia conform cu originalul a diplomei de doctor şi, în cazul în care aceasta a fost obţinută în străinătate, copie conform cu originalul a atestatului de recunoaştere sau echivalare a acesteia;
g) pentru candidaţii la funcţia de profesor universitar, copia ordinului ministrului care atestă abilitarea, iar în cazul în care a fost obţinut în străinătate, atestatul de recunoaştere sau echivalare a acestuia de către statul român;
h) rezumatul în limba română şi într-o limbă de circulaţie internaţională a tezei de doctorat și, după caz, a tezei de abilitare, pe maximum o pagină pentru fiecare limbă;
i) declaraţie pe propria răspundere a candidatului în care indică situaţiile de incompatibilitate prevăzute de Legea învăţământului superior nr. 199/2023, cu modificările şi completările ulterioare, în care s-ar afla în cazul câştigării concursului sau lipsa acestor situaţii de incompatibilitate;
j) în cazurile prevăzute la art. 4 alin. (5) și (6) din prezenta metodologie, copii conforme cu originalul, care atestă deţinerea titlurilor medicale respective;
k) copii ale altor diplome care atestă studiile candidatului (diplomă de bacalaureat, diplomă de licenţă, diplomă de master);
l) copii ale suplimentelor la diplomă, foilor matricole sau situaţiilor şcolare eliberate pentru fiecare ciclu de studii absolvit;
m) copia cărţii de identitate sau, în cazul în care candidatul nu are o carte de identitate, a paşaportului sau a unui alt document de identitate întocmit într-un scop echivalent cărţii de identitate ori paşaportului;
n) în cazul în care candidatul şi-a schimbat numele, copii de pe documente care atestă schimbarea numelui, respectiv certificatul de căsătorie sau dovada schimbării numelui;
o) maximum 10 publicaţii, brevete sau alte lucrări ale candidatului, în format electronic, selecţionate de acesta şi considerate a fi cele mai relevante pentru realizările profesionale proprii;
p) pentru candidaţii la funcţia de conferenţiar universitar/cercetător ştiinţific gradul II, respectiv profesor universitar/cercetător ştiinţific gradul I: 3 scrisori de recomandare, conform art. 13 din prezenta metodologie;
q) certificat de cazier judiciar;
r) certificat de integritate comportamentală;
s) certificat medical, eliberat pe un formular specific, adoptat prin ordin comun al ministrului educaţiei şi ministrului sănătăţii;
t) avizul medical pentru exercitarea profesiei didactice, eliberat conform prevederilor ordinului comun al ministrului educaţiei şi al ministrului sănătăţii;
u) acceptul de prelucrare a datelor cu caracter personal de către UO.
(2) Curriculumul vitae al candidatului trebuie să includă:
a) informaţii despre studiile efectuate şi diplomele obţinute;
b) informaţii despre experienţa profesională şi locurile de muncă relevante ocupate anterior;
c) informaţii despre proiectele de cercetare-dezvoltare pe care le-a condus ca director de proiect şi granturile obţinute, în cazul în care există astfel de proiecte sau granturi, indicându-se pentru fiecare sursa de finanţare, volumul finanţării şi principalele publicaţii sau brevete rezultate;
d) informaţii despre premii sau alte elemente de recunoaştere a contribuţiilor ştiinţifice ale candidatului.
(3) Facultățile UO vor specifica, în cadrul procedurii proprii de concurs, reglementările care se aplică lucrărilor candidatului care nu sunt disponibile în format electronic.
(4) Documentele prevăzute la alin. (1) se vor depune atât în format letric, cât şi pe suport electronic, cu întreg conţinutul acestuia scanat. Lista de lucrări, curriculumul vitae și fișa de verificare vor fi scanate ca fișiere separate, fără a depăși împreună 10 MB. Pe documentele scanate nu vor apărea datele personale ale candidatului (fotografie, CNP, adresa de domiciliu, semnătura etc.).
(5) Dosarul de concurs este constituit de candidat şi se depune la adresa instituţiei de învăţământ superior specificată pe pagina web a concursului, direct sau prin intermediul serviciilor de curierat care permit confirmarea primirii. Dosarul de concurs este transmis membrilor comisiei de concurs începând cu data închiderii procesului de depunere a dosarelor de concurs, dar nu mai târziu de 5 zile lucrătoare înaintea desfăşurării primei probe a concursului.

Art. 12. - Dosarul de concurs va conţine lucrările, articolele/studiile, publicaţiile realizate de candidat, relevante în domeniul disciplinelor postului, iar lista acestora va fi structurată astfel:
a) lista celor maximum 10 lucrări considerate de candidat a fi cele mai relevante pentru domeniul disciplinelor postului pentru care candidează;
b) teza sau tezele de doctorat;
c) brevete de invenţie şi alte titluri de proprietate industrială;
d) cărţi şi capitole în cărţi;
e) articole/studii in extenso, publicate în reviste din fluxul ştiinţific internaţional principal;
f) publicaţii in extenso, apărute în lucrări ale principalelor conferinţe internaţionale de specialitate;
g) alte lucrări şi contribuţii ştiinţifice sau, după caz, din domeniul creaţiei artistice.

Art. 13. - (1) Candidaţii la posturile de conferenţiar universitar sau cercetător ştiinţific gradul II trebuie să includă în dosarul de concurs cel puţin trei scrisori de recomandare, referitoare la calităţile profesionale ale candidatului, ale unor personalităţi din domeniul respectiv, din ţară (din afara UO) sau din străinătate.
(2) Candidaţii la posturile de profesor universitar sau cercetător ştiinţific gradul I trebuie să includă în dosarul de concurs cel puţin trei scrisori de recomandare, referitoare la calităţile profesionale ale candidatului, ale unor personalităţi din domeniul respectiv din străinătate.
(3) În cazul domeniilor ştiinţifice cu specific românesc, scrisorile de recomandare pentru candidaţii la posturile de profesor universitar sau cercetător ştiinţific gradul I pot proveni şi din partea unor personalităţi din domeniul respectiv din România, din afara UO.

Art. 14. - (1) Îndeplinirea de către un candidat a condiţiilor legale de prezentare la concurs este certificată prin avizul compartimentului juridic al UO.
(2) Avizul juridic este emis de compartimentul de specialitate, după rezoluţia comisiei ştiinţifice privind verificarea informaţiilor din fişa de verificare a îndeplinirii cerințelor și standardelor minimale, prevăzută la art. 11 alin. (1) lit. e) din prezenta metodologie. Comisia ştiinţifică este numită prin decizie a rectorului, la propunerea Consiliului de Administraţie al UO.
(3) Avizul juridic şi rezoluţia comisiei ştiinţifice sunt comunicate candidatului în maximum 48 de ore de la emitere, dar cu minimum 5 zile lucrătoare înaintea desfăşurării primei probe a concursului.
4.3.3. Desfăşurarea concursului 
Art. 15. - (1) Concursurile se desfăşoară în cel mult 45 de zile de la încheierea perioadei de înscriere.
(2) Concursul constă în evaluarea activităţii ştiinţifice şi competenţelor didactice ale candidaţilor pentru posturile didactice şi, respectiv, în evaluarea activităţii ştiinţifice şi a competenţelor privind cercetarea ale candidaţilor pentru posturile de cercetare.

Art. 16. - (1) Candidaţii care îndeplinesc condiţiile legale de prezentare la concurs şi au primit avizul juridic favorabil vor fi invitaţi de către UO la susţinerea probelor de concurs. Pe pagina web a UO sunt anunţate: ziua, ora şi locul desfăşurării probelor de concurs.
(2) Comisia de concurs evaluează candidatul din perspectiva următoarelor criterii:
a) relevanţa şi impactul rezultatelor ştiinţifice ale candidatului, în relaţie cu domeniul disciplinelor postului pentru care candidează;
b) capacitatea candidatului de a îndruma studenţi sau tineri cercetători;
c) competenţele didactice ale candidatului, în cazul funcţiilor didactice;
d) capacitatea candidatului de a transfera cunoştinţele şi rezultatele sale către mediul economic sau social ori de a populariza propriile rezultate ştiinţifice;
e) capacitatea candidatului de a lucra în echipă şi eficienţa colaborărilor ştiinţifice ale acestuia, în funcţie de specificul domeniului candidatului;
f) capacitatea candidatului de a conduce proiecte de cercetare-dezvoltare;
g) experienţa profesională a candidatului în alte instituţii decât UO.
(3) În situaţia în care postul vizat este de asistent/şef de lucrări/lector universitar, comisia de concurs are obligaţia de a verifica şi constata, din punctul de vedere al relevanţei didactice şi ştiinţifice, îndeplinirea standardelor de ocupare a posturilor didactice, specifice funcţiei, aprobate de senatul universitar, conform legii.
(4) În situaţia în care postul vizat este de conferenţiar/profesor universitar, comisia de concurs are obligaţia de a verifica şi constata îndeplinirea, din punctul de vedere al relevanţei didactice şi ştiinţifice, de către candidat a standardelor minimale și a cerințelor suplimentare. Standardele minimale și cerințele suplimentare nu pot deroga de la standardele minimale naţionale aprobate potrivit art. 156 alin. (1) lit. a) din Legea învăţământului superior nr. 199/2023, cu modificările şi completările ulterioare.
(5) În situaţia în care postul vizat este de cercetare, comisia de concurs are obligaţia de a verifica şi constata îndeplinirea de către candidat a standardelor minimale naţionale pentru conferirea gradelor profesionale de cercetare-dezvoltare aprobate potrivit art. 156 alin. (2) din Legea învăţământului superior nr. 199/2023, cu modificările şi completările ulterioare.
(6) Criteriile prevăzute la alin. (2) sunt evaluate pe baza dosarului de concurs şi, după caz, adiţional prin una sau mai multe probe de concurs, care pot include, potrivit prevederilor procedurii proprii a facultății: prelegeri, susținerea unui curs, seminar etc.
(7) Pentru posturile de asistent universitar, concursul va conține o probă scrisă și/sau o probă practică (seminar, laborator, proiect sau altele specifice domeniului). Tema probei practice este stabilită de președintele comisiei de concurs, cu consultarea membrilor acesteia, și se anunță cu cel puțin 3 zile lucrătoare înaintea desfășurării probei pe pagina web a concursului, împreună cu ziua, ora și locul desfășurării concursului, invitând astfel toți candidații la susținerea probelor de concurs.
(8) Pentru posturile de lector/șef de lucrări, conferențiar universitar și profesor universitar, cel puțin o probă de concurs este reprezentată de o prelegere didactică. Această probă conține în mod obligatoriu și o sesiune de întrebări din partea comisiei. Tema prelegerii didactice este stabilită de președintele comisiei de concurs, cu consultarea membrilor acesteia, și se anunță cu cel puțin 3 zile lucrătoare înaintea desfășurării probei pe pagina web a concursului, împreună cu ziua, ora și locul desfășurării concursului, invitând astfel toți candidații la susținerea probelor de concurs.
4.3.4. Comisia de concurs: constituire și atribuții
Art. 17. - (1) Stabilirea componenţei comisiei de concurs, pentru fiecare post scos la concurs, se realizează după publicarea în Monitorul Oficial al României, Partea a III-a, a anunţului de scoatere la concurs a postului.
(2) Comisia de concurs este formată din 5 membri, incluzând preşedintele acesteia, specialişti în domeniul disciplinelor postului scos la concurs sau în domenii apropiate.
(3) În componenţa comisiei de concurs sunt prevăzuţi şi minimum 2 membri supleanţi (dintre care unul din afara UO, pentru posturile de profesor sau conferențiar). În cazul indisponibilităţii participării unui membru la lucrările comisiei, membrul respectiv este înlocuit de membrul supleant, numit după aceeaşi procedură ca şi membrii comisiei.
(4) Consiliul departamentului sau al şcolii doctorale în structura căruia se află postul face propuneri pentru componenţa nominală a comisiei de concurs.
(5) Pe baza propunerii menţionate la alin. (4), decanul solicită avizul consiliului facultăţii privind componenţa nominală a comisiei de concurs.
(6) Componenţa nominală a comisiei de concurs, însoţită de avizul consiliului facultăţii, este transmisă senatului universitar spre aprobare. În urma aprobării de către senatul universitar, comisia de concurs este numită prin decizie a rectorului.
(7) În termen de două zile lucrătoare de la emiterea deciziei rectorului, decizia este transmisă Ministerului Educaţiei și Cercetării, iar componenţa nominală a comisiei de concurs este publicată pe pagina web a concursului. În cazul posturilor de conferenţiar universitar, profesor universitar, cercetător ştiinţific gradul II şi cercetător ştiinţific gradul I, UO va publica componenţa comisiei de concurs în Monitorul Oficial al României, Partea a III-a.

Art. 18. - (1) Deciziile comisiei de concurs sunt luate prin votul deschis al membrilor. O decizie a comisiei este validă dacă a întrunit votul a cel puţin 3 membri ai comisiei.
(2) Lucrările comisiei de concurs sunt conduse de preşedintele comisiei.
(3) Membrii comisiei pot fi din interiorul sau din afara UO, din ţară sau din străinătate.
(4) Pentru ocuparea unui post de conferenţiar universitar, profesor universitar, cercetător ştiinţific gradul I sau cercetător ştiinţific gradul II, cel puţin 3 membri ai comisiei trebuie să fie din afara UO, din ţară sau din străinătate.
(5) Membrii comisiei de concurs trebuie să aibă un titlu didactic sau de cercetare superior ori cel puţin egal cu cel al funcţiei didactice/de cercetare corespunzătoare postului scos la concurs sau, pentru membrii din străinătate, să îndeplinească standardele minimale, corespunzătoare funcţiei didactice/de cercetare aferente postului scos la concurs.
(6) În scopul exclusiv al participării în comisia de concurs, se va realiza echivalarea titlurilor didactice sau de cercetare ale membrilor din străinătate cu titlurile didactice ori de cercetare din ţară, echivalare pe baza căreia senatul universitar aprobă componenţa nominală a comisiei de concurs.
(7) Preşedintele comisiei de concurs poate fi:
a) directorul departamentului sau conducătorul şcolii doctorale în care se regăseşte postul;
b) decanul sau prodecanul facultăţii în care se regăseşte postul;
c) un cadru didactic titular în UO, specialist în domeniul disciplinelor postului sau într-un domeniu apropiat, delegat în acest scop prin votul consiliului departamentului, respectiv al consiliului facultăţii care organizează concursul.
(8) La desemnarea președintelui comisiei de concurs va fi desemnat și un președinte supleant (care va putea îndeplini și funcția de membru supleant al comisiei de concurs).
4.3.5. Rezultatele concursului 
Art. 19. - (1) În urma finalizării procesului de evaluare, comisia de concurs stabileşte, pentru fiecare post, ierarhia candidaţilor şi nominalizează candidatul care a obţinut cele mai bune rezultate.
(2) Preşedintele comisiei de concurs întocmeşte un raport asupra concursului (Anexa 5), pe baza referatelor de apreciere (Anexa 4) redactate de fiecare membru al comisiei de concurs şi cu respectarea ierarhiei candidaţilor decise de comisie.
(3) Raportul asupra concursului este asumat prin semnătură de fiecare membru al comisiei de concurs. 
(4) Rezultatul concursului se publică pe pagina web a concursului, în termen de 2 zile lucrătoare de la finalizarea concursului.
(5) Dosarele de concurs, incluzând raportul asupra concursului și referatele de apreciere ale membrilor comisiei, se înaintează decanului facultății, care organizează punerea lor în discuția consiliului facultății. Pentru validarea concursului este necesară prezența a minimum două treimi din membrii consiliului facultății.
(6) Consiliul facultății analizează respectarea procedurilor și acordă sau nu avizul său raportului asupra concursului din această perspectivă. Orice vot împotrivă sau abținere va trebui justificat și are drept de veto în cazul dovedirii încălcării procedurilor legale în vigoare. Ierarhia candidaților stabilită de comisia de concurs nu poate fi modificată de consiliul facultății.
(7) Pe baza hotărârii consiliului facultății, se întocmește un extras de proces verbal al ședinței acestuia, la care se atașează o copie a convocatorului de la ședință (cu semnăturile tuturor celor prezenți). Aceste acte se adaugă la dosarul fiecărui candidat.
(8) Senatul universitar analizează respectarea procedurilor stabilite prin metodologia proprie a UO și prin procedurile proprii ale facultăților şi aprobă sau nu raportul asupra concursului. Ierarhia candidaţilor stabilită de comisia de concurs nu poate fi modificată de senatul universitar.
4.3.6. Comisia de contestaţii: constituire și atribuţii 
Art. 20. - (1) În situaţia în care un candidat deţine elemente care pot demonstra nerespectarea procedurii de evaluare pe baza criteriilor prevăzute la art. 16 alin. (2) din prezenta metodologie şi/sau nerespectarea procedurilor privind organizarea şi desfăşurarea concursului, candidatul poate formula contestaţie în termen de 3 zile lucrătoare de la comunicarea rezultatului.
(2) Contestaţia se formulează în scris, se înregistrează la registratura UO şi se înaintează comisiei de contestaţii spre soluţionare.
(3) Comisia de contestaţii analizează aspectele sesizate de către candidat prin contestaţia formulată, pe care o rezolvă în cel mult 2 zile lucrătoare de la înregistrarea acesteia şi cu privire la care completează raportul asupra concursului (Anexa 5). Soluția se anunță în cel mult 2 zile lucrătoare de la depunerea contestației, pe pagina web a concursului.
(4) Comisiile de soluționare a contestațiilor se stabilesc în același timp și parcurgând aceeași procedură ca și la stabilirea componenţei comisiei de concurs.
(5) Membrii comisiei de concurs nu pot face parte din comisia de soluționare a contestațiilor.
(6) În urma aprobării de către senatul universitar, comisia de soluționare a contestațiilor este numită prin decizie a rectorului.
4.3.7. Numirea pe post 
Art. 21. - (1) În urma aprobării rezultatului concursului de către senatul universitar, rectorul emite decizie pentru numirea pe post şi acordarea titlului universitar aferent pentru candidatul câştigător. Numirea pe post se face începând cu semestrul următor celui în care s-a desfăşurat concursul.
(2) Deciziile de numire pe post şi acordarea titlului universitar aferent pentru candidaţii câştigători, însoţite de un raport sintetic privind organizarea şi desfăşurarea concursurilor din cadrul UO, se transmit, în termen de 5 zile de la emitere, în format electronic/pe suport electronic, cu adresă de înaintare către Comisia Naţională de Atestare a Titlurilor, Diplomelor şi Certificatelor Universitare (CNATDCU), prin direcţia de specialitate din cadrul Ministerului Educaţiei și Cercetării.

4.3.8. Organizarea şi desfăşurarea concursurilor pentru ocuparea posturilor de cercetare vacante din instituţiile de învăţământ superior 
Art. 22. - (1) Prin excepţie de la prevederile art. 15 alin. (1) şi ale art. 17 alin. (2) din prezenta metodologie, pentru posturile de cercetare se aplică prevederile Legii nr. 319/2003, cu completările ulterioare.
(2) În vederea desfăşurării concursurilor pentru posturi de cercetare din cadrul UO, atribuţiile prevăzute de Legea nr. 319/2003, cu completările ulterioare, se îndeplinesc astfel:
a) cele prevăzute pentru consiliul ştiinţific al instituţiei, de către consiliul facultăţii;
b) cele prevăzute pentru consiliul de administraţie al instituţiei, de către senatul universitar;
c) cele prevăzute pentru secretarul ştiinţific sau directorul ştiinţific al unităţii, de către directorul departamentului, conducătorul şcolii doctorale, decan sau prodecan, conform metodologiei proprii.
4.4. Dispoziţii finale şi tranzitorii
Art. 23. - În cazul în care postul scos la concurs nu a fost ocupat, concursul poate fi reluat, cu respectarea integrală a procedurii de concurs, în următorul semestru sau an universitar, după caz.

Art. 24. - (1) Rezultatul concursului se publică pe pagina web a UO, în termen de două zile lucrătoare de la finalizarea concursului. Rezultatul concursului este încărcat şi pe platforma electronică gestionată de Ministerul Educaţiei și Cercetării.
(2) UO întocmeşte anual, până cel târziu la data de 1 septembrie, un raport sintetic, în format electronic, cu privire la organizarea, desfăşurarea şi finalizarea concursurilor pentru ocuparea posturilor didactice şi de cercetare. Raportul este trimis, spre notificare către CNATDCU, prin direcţia de specialitate din Ministerul Educaţiei și Cercetării.

Art. 25. - (1) Directorii departamentelor, decanii facultăţilor şi rectorul răspund în faţa senatului universitar pentru buna desfăşurare a concursurilor de ocupare a posturilor didactice şi de cercetare, în condiţiile respectării normelor de calitate, de etică şi deontologie universitară şi a legislaţiei în vigoare.
(2) În condiţiile constatării unor nereguli, senatul universitar poate aplica sancţiuni specificate în reglementările proprii, putând fi dispusă inclusiv demiterea directorilor de departamente şi a decanilor, la propunerea justificată a consiliului de administraţie sau a rectorului ori din oficiu, cu avizul acestora.
(3) În cazul constatării nerespectării prevederilor legale în procedura de ocupare a posturilor didactice şi de cercetare, Ministerul Educaţiei și Cercetării poate aplica sancţiunile prevăzute de lege, pe baza unui raport întocmit de CNATDCU.
(4) În cazul în care instanţele de judecată constată încălcarea procedurilor de desfășurare a concursului pentru ocuparea posturilor didactice şi de cercetare din UO, concursul se anulează şi se reia.

Art. 26. - (1) Încadrarea într-o funcţie didactică de predare este condiţionată de prezentarea unui certificat medical eliberat pe un formular specific, adoptat prin ordin comun al ministrului educaţiei şi al ministrului sănătăţii. Avizele necesare pentru exercitarea profesiei sunt stabilite prin ordinul comun al ministrului educaţiei şi al ministrului sănătăţii, care se publică în Monitorul Oficial al României, Partea I.
(2) Menţinerea într-o funcţie didactică de predare este condiţionată de un control medical periodic. Periodicitatea şi acordarea avizelor pentru exercitarea profesiei sunt reglementate prin ordinul prevăzut la alin. (1), iar fondurile necesare acestor controale sunt asigurate de la bugetul de stat.
(3) Personalul didactic de predare care se consideră nedreptăţit poate solicita o expertiză a capacităţii de muncă în domeniul educaţiei.
(4) În situaţii de inaptitudine profesională de natură psihocomportamentală a personalului angajat, UO poate solicita, la sesizarea oricărui factor implicat în procesul educaţional, prin hotărâre a Consiliului de Administrație, un nou examen medical complet.
(5) Situaţiile de inaptitudine profesională de natură psihocomportamentală sunt analizate şi stabilite de către o comisie formată din 3-5 membri, medici specialişti, constituită la nivelul centrului universitar în baza unui protocol încheiat între Ministerul Educaţiei și Cercetării şi Ministerul Sănătăţii, care realizează expertiza capacităţii de muncă în domeniul educaţiei.
(6) Refuzul personalului didactic de a se prezenta la controlul medical constituie abatere disciplinară şi poate duce la desfacerea contractului individual de muncă.

Art. 27. - (1) Prezenta metodologie intră în vigoare începând cu sem. I  II al anului universitar 2026-2027  2024-2025.
(2) Facultățile din cadrul UO vor actualiza elabora procedura proprie de concurs pentru ocuparea posturilor didactice şi de cercetare și o vor supune avizării Consiliului de Administrație și aprobării Senatului UO cel târziu în ședințele programate în luna septembrie 2026  martie 2025.
(3) Procedura proprie de concurs pentru ocuparea posturilor didactice şi de cercetare a fiecărei facultăți trebuie să respecte în totalitate prevederile prezentei metodologii, neputând fi stabilite, prin procedura proprie, standarde inferioare celor stabilite prin prezenta metodologie.




	Se aprobă
RECTOR,
	Anexa nr. 1

DOMNULE RECTOR,

Subsemnatul…………...............................................…..…………..născut la data de (ziua, luna, anul)……………. în localitatea………..…...………, domiciliat în localitatea………...…………. str… ………......………. nr. ..... bloc….... sc….. ap…… etaj….. județul……….............. telefon….............................…....……., cartea de identitate seria ........ nr. ……..........…. eliberată de .............………..........……….. la data …………..............., absolvent al Facultății …………………………..…........, programul de studii ……………………..........……., promoția …………., cu media generală …..…… și media ......... / ......... la examenul de finalizare licență / master, angajat al ………………………....…… în funcția de ……….……………..........…., 
vă rog să binevoiți a-mi aproba înscrierea la concursul pentru ocuparea postului de ………………....……, poziția ……., disciplinele .................................................................................
.....................................................................................................................................................................
la Departamentul............................................................... Facultatea.........................................................
Menționez că sunt doctor în științe din data de ………..................... (Ordin MEC/Decizie Rector) în domeniul………….........…….....……….


Cunoscând prevederile art. 326 din Noul Cod Penal cu privire la falsul în declarații, declar pe propria răspundere că informațiile prezentate în dosarul de concurs sunt veridice și datele furnizate corespund în totalitate realității.

	Data……...…………						Semnătura……….......………


Notă: Candidații declarați admiși vor încheia cu Universitatea din Oradea un contract de muncă, cu normă întreagă, pe perioadă nedeterminată.




		Către
			Conducerea Universității din Oradea
 
Certificăm legalitatea înscrierii la concurs
Compartimentul Juridic

Data……...............Semnătura…......................

OPIS
DOSAR DE CONCURS
pentru ocuparea posturilor didactice și de cercetare


DATE DESPRE CANDIDAT 

Numele__________________ Prenumele_________________ CNP____________________________
Postul pentru care candidează _____________________________ Poziția _______________________
Disciplinele ________________________________________________________________________
__________________________________________________________________________________
Departamentul ______________________________________________________________
Facultatea __________________________________________________________________

1. În vederea înscrierii la concursul pentru ocuparea unui post didactic și de cercetare candidatul întocmește un dosar care conține următoarele documente:

	Nr.
crt.
	DOCUMENTE DEPUSE
	DA
	NU

	1. 
	Cererea de înscriere la concurs, semnată de candidat, care include o declaraţie pe propria răspundere privind veridicitatea informaţiilor prezentate în dosar - model tip (Anexa 1)
	
	

	2. 
	Propunere de dezvoltare a carierei universitare a candidatului, atât din punct de vedere didactic, cât şi din punct de vedere al activităţilor de cercetare ştiinţifică
	
	

	3. 
	Curriculum vitae, conform Metodologiei-cadru, art. 11, alin. (1) și (2)
	
	

	4. 
	Lista de lucrări, conform Metodologiei-cadru, art. 12
	
	

	5. 
	Fişa de verificare a îndeplinirii cerințelor și standardelor minimale pentru ocuparea postului (Anexa 3)
	
	

	6. 
	Copia diplomei de doctor, iar în cazul în care aceasta a fost obţinută în străinătate, copia atestatului de recunoaştere sau echivalare a acesteia de către statul român - se va prezenta documentul în original pentru conformitate
	
	

	7. 
	Pentru candidații la funcția de profesor universitar, copia ordinului ministrului care atestă abilitarea, iar în cazul în care a fost obţinut în străinătate, copia atestatului de recunoaştere sau echivalare a acestuia de către statul român - se va prezenta documentul în original pentru conformitate
	
	

	8. 
	Rezumatul tezei de doctorat și, după caz, a tezei de abilitare, în limba română şi într-o limbă de circulație internațională, pe maxim o pagină pentru fiecare limbă
	
	

	9. 
	Declaraţie pe propria răspundere a candidatului în care indică situaţiile de incompatibilitate prevăzute de Legea învăţământului superior nr. 199/2023 în care 
s-ar afla în cazul câştigării concursului sau lipsa acestor situaţii de incompatibilitate (Anexa 6)
	
	

	10. 
	Pentru candidații la concursul pentru ocuparea unui post în învățământul superior medical, copia certificatului (se vor prezenta documentele în original pentru conformitate) care atestă deținerea, în specialitatea disciplinelor postului pentru care candidează, a cel puțin a titlului de:
- medic/medic stomatolog/farmacist rezident – pentru postul de asistent universitar;
- medic/medic stomatolog/farmacist specialist – pentru postul de șef de lucrări;
- medic/medic stomatolog/farmacist primar – pentru postul de conferenţiar sau de profesor universitar.
Fac excepţie posturile de la disciplinele care nu au corespondent în reţeaua Ministerului Sănătăţii şi cele de la disciplinele preclinice.
	
	

	11. 
	Copii ale altor diplome sau atestate de recunoaştere care atestă studiile candidatului: diplomă de bacalaureat, diplomă de licenţă, diplomă de master - se vor prezenta documentele în original pentru conformitate
	
	

	12. 
	Copii ale suplimentelor la diplomă, foilor matricole sau situaţiilor şcolare eliberate pentru fiecare ciclu de studii - se vor prezenta documentele în original pentru conformitate
	
	

	13. 
	Copia cărţii de identitate ori a pașaportului sau a unui alt document de identitate întocmit într-un scop echivalent cărţii de identitate ori paşaportului - se vor prezenta documentele în original pentru conformitate
	
	

	14. 
	Copii ale documentelor care atestă schimbarea numelui în cazul în care candidatul 
şi-a schimbat numele: certificat de căsătorie sau dovada schimbării numelui - se vor prezenta documentele în original pentru conformitate
	
	

	15. 
	Maximum 10 publicații, brevete sau alte lucrări ale candidatului, selecționate de către acesta şi considerate a fi cele mai relevante pentru realizările profesionale proprii – doar în format electronic
	
	

	16. 
	Cel puţin trei scrisori de recomandare (conform Metodologiei-cadru, art. 13) ale unor personalităţi din domeniul postului:
- din străinătate - pentru candidaţii la posturile de profesor universitar;
- din ţară (din afara UO) sau din străinătate - pentru candidaţii la posturile de conferențiar universitar
	
	

	17. 
	Certificat de cazier judiciar
	
	

	18. 
	Certificat de integritate comportamentală
	
	

	19. 
	Certificat medical, eliberat pe un formular specific, adoptat prin ordin comun al ministrului educaţiei şi ministrului sănătăţii
	
	

	20. 
	Avizul medical pentru exercitarea profesiei didactice, eliberat conform prevederilor ordinului comun al ministrului educaţiei şi al ministrului sănătăţii
	
	

	21. 
	Acceptul de prelucrare a datelor cu caracter personal de către UO (Anexa 7)
	
	



2. Dacă există lucrări care nu sunt disponibile în format tipărit sau nu pot fi scanate (interpretări teatrale sau muzicale, tablouri etc.) se vor depune înregistrări sau fotografii.
3. La dosarul de concurs se ataşează şi un CD/DVD/stick de memorie sau alt suport electronic, cu întreg conținutul acestuia scanat, în vederea transmiterii către comisia de concurs şi încărcarea dosarului pe site. Lista de lucrări, CV-ul și Fișa de verificare (Anexa 3) vor fi scanate ca fișiere separate, fără a depăși împreună 10 MB. Pe documentele scanate nu vor apărea datele personale ale candidatului (fotografie, CNP, adresa de domiciliu, semnătura etc.).


	Verificat la depunerea dosarului					Candidat
		    D.R.U. 
	_________________________			      __________________________

FIȘA DE VERIFICARE
A ÎNDEPLINIRII CERINȚELOR ȘI STANDARDELOR MINIMALE 
pentru ocuparea posturilor didactice și de cercetare



MODEL
se va adapta cerințelor și standardelor specifice fiecărui domeniu științific
gestionat de facultate, pentru fiecare funcție didactică
(în conformitate cu OM nr. 3019/2025)



I DATE DESPRE CANDIDAT

NUMELE__________________ PRENUMELE___________________ CNP____________________ Postul pentru care candidează ____________________ Disciplinele ____________________________ __________________________________________________________________________________ Poziția în Statul de funcții ____________ Departamentul ____________________________________ Facultatea __________________________________________________________________________
Gradul didactic actual _________________ Poziția în Statul de funcții _________________________
Disciplinele ________________________________________________________________________
__________________________________________________________________________________
Departamentul ______________________________ Facultatea _______________________________ Universitatea _______________________________________________________________________

II DATE PRIVIND ÎNDEPLINIREA CONDIȚIILOR DE CONCURS

1. Studii universitare de licență și masterat

	Nr. crt.
	Instituția de învățământ superior
	Domeniul
	Perioada
	Titlul
acordat

	
	
	
	
	



2. Studii universitare de doctorat

	Nr. crt.
	Instituția organizatoare de doctorat
	Domeniul
	Perioada
	Titlul științific
acordat

	
	
	
	
	


3. Studii și burse postdoctorale

	Nr. crt.
	Instituția organizatoare
	Domeniul
	Perioada
	Obs.

	
	
	
	
	



4. Grade didactice/profesionale

	Nr. crt.
	Instituția
	Domeniul
	Perioada
	Titlul/funcția didactică/ gradul profesional

	
	
	
	
	

	
	
	
	
	




III DATE PRIVIND ÎNDEPLINIREA CERINȚELOR ȘI STANDARDELOR

1. Asistent universitar
a) candidatul să dețină titlul/diploma de doctor sau să fie înmatriculat la un program de studii doctorale, fără depășirea perioadei maxime de studii, care include prelungirile admisibile conform legii;
b) publicarea a minimum 1 lucrare (articol, studiu), în extenso, în reviste de specialitate sau în volume ale unor manifestări științifice naționale sau internaționale,
sau:
· pentru domeniile Arte Vizuale și Arhitectură și Urbanism (exclus Istoria și teoria artei): minimum 1 realizare și/sau participare, ca activitate de cercetare artistică, din categoriile: expoziții personale, expoziții de grup, prezentări de modă, proiecte de design sau arhitectură prezentate într-un cadru profesional relevant pentru domeniul de activitate, de nivel național sau internațional.
· pentru domeniul Muzică (numai pentru interpreți): minimum 1 realizare din categoriile: recitaluri sau concerte în calitate de solist, membru al unei formații camerale cu până la 10 interpreți, dirijor, solist cu orchestra în țară sau în străinătate.

c) îndeplinirea standardului minimal privind competențele profesionale:
	Situația în care se încadrează candidatul
	Punctaj acordat

	Candidatul deține titlul/diploma de doctor în domeniul disciplinelor postului
	60 puncte

	Candidatul deține titlul/diploma de doctor în domeniul fundamental al disciplinelor postului
	50 puncte

	Candidatul este doctorand în domeniul disciplinelor postului fără să fi ocupat un post de asistent universitar pe perioadă determinată cu normă întreagă la UO (8 ore/zi, 40 ore/săptămână)
	40 puncte

	Candidatul este doctorand în domeniul fundamental al disciplinelor postului fără să fi ocupat un post de asistent universitar pe perioadă determinată cu normă întreagă la UO (8 ore/zi, 40 ore/săptămână)
	30 puncte

	Candidatul este doctorand în domeniul disciplinelor postului și a ocupat un post de asistent universitar pe perioadă determinată cu normă întreagă la UO (8 ore/zi, 40 ore/săptămână)
	20 puncte

	Candidatul este doctorand în domeniul fundamental al disciplinelor postului și a ocupat un post de asistent universitar pe perioadă determinată cu normă întreagă la UO (8 ore/zi, 40 ore/săptămână)
	10 puncte

	Candidatul este doctor sau doctorand în alt domeniu fundamental decât cel al disciplinelor postului
	0 puncte


Standardul minimal privind competențele profesionale este îndeplinit de candidat dacă acesta acumulează minimum 30 puncte.
d) alte standarde suplimentare, specifice fiecărei facultăți/departament/centru, prevăzute în procedura proprie a facultății, aprobate de senatul universitar al UO, fără impunerea unor condiții de vechime, conform legii:
- ............. (se vor menționa standardele suplimentare)
- .............



NOTĂ:
se vor completa lucrările/realizările științifice care atestă îndeplinirea standardelor (inclusiv punctajele obținute)




ÎNDEPLINIT  /  NEÎNDEPLINIT



2. Lector universitar/șef de lucrări universitar
a) deținerea titlului/diplomei de doctor;
b) publicarea a minimum 5 lucrări (articole, studii), în extenso, în reviste de specialitate sau în volume ale unor manifestări științifice naționale sau internaționale,
sau:
· pentru domeniile Arte Vizuale și Arhitectură și Urbanism (exclus Istoria și teoria artei): minimum 5 realizări și/sau participări, ca activitate de cercetare artistică, din categoriile: expoziții personale, expoziții de grup, prezentări de modă, proiecte de design sau arhitectură prezentate într-un cadru profesional relevant pentru domeniul de activitate, de nivel național sau internațional.
· pentru domeniul Muzică (numai pentru interpreți): minimum 5 realizări din categoriile: recitaluri sau concerte în calitate de solist, membru al unei formații camerale cu până la 10 interpreți, dirijor, solist cu orchestra în țară sau în străinătate.
c) elaborarea, cel puțin în format electronic, a unui material didactic de specialitate, postat pe platforma e-learning a UO (e.uoradea.ro), în domeniul disciplinelor postului, sau a unei cărți de specialitate, în domeniul postului;
d) alte standarde suplimentare, specifice fiecărei facultăți/departament/centru, prevăzute în procedura proprie a facultății, aprobate de senatul universitar al UO, fără impunerea unor condiţii de vechime, conform legii:
- ............. (se vor menționa standardele suplimentare)
- .............





NOTĂ:
se vor completa lucrările/realizările științifice care atestă îndeplinirea standardelor (inclusiv punctajele obținute)





ÎNDEPLINIT  /  NEÎNDEPLINIT




3. Conferențiar universitar
a) deținerea titlului/diplomei de doctor;
b) îndeplinirea standardelor minimale naționale necesare şi obligatorii pentru conferirea titlului ocuparea funcţiei de conferenţiar universitar, standarde aprobate prin OM nr. 3019/2025, potrivit art. 156 din Legea învăţământului superior nr. 199/2023, cu modificările şi completările ulterioare:


NOTĂ:
se vor utiliza standardele minimale naționale necesare şi obligatorii pentru conferirea titlului de conferențiar universitar specifice fiecărui domeniu științific gestionat de facultate, stabilite prin OM nr. 3019/2025
(inclusiv punctajele obținute)


c) alte standarde suplimentare, specifice fiecărei facultăți/departament/centru, prevăzute în procedura proprie a facultății, aprobate de senatul universitar al UO, fără impunerea unor condiţii de vechime, conform legii:
- ............. (se vor menționa standardele suplimentare)
- .............


ÎNDEPLINIT  /  NEÎNDEPLINIT

4. Profesor universitar
a) deținerea titlului/diplomei de doctor;
b) deținerea atestatului de abilitare;
c) îndeplinirea standardelor minimale naționale necesare şi obligatorii pentru conferirea titlului ocuparea funcţiei de profesor universitar, standarde aprobate prin OM nr. 3019/2025, conform art. 156 din Legea învăţământului superior nr. 199/2023, cu modificările şi completările ulterioare:


NOTĂ:
se vor utiliza standardele minimale naționale necesare şi obligatorii pentru conferirea titlului de profesor universitar specifice fiecărui domeniu 
științific gestionat de facultate, stabilite prin OM nr. 3019/2025
(inclusiv punctajele obținute)


d) alte standarde suplimentare, specifice fiecărei facultăți/departament/centru, prevăzute în procedura proprie a facultății, aprobate de senatul universitar al UO, fără impunerea unor condiţii de vechime, conform legii:
- ............. (se vor menționa standardele suplimentare)
- .............


ÎNDEPLINIT  /  NEÎNDEPLINIT




	Confirm prin prezenta că datele mai sus menționate sunt reale și se referă la propria mea activitate profesională și științifică.

Data ___________________				Candidat ______________________

REFERAT DE APRECIERE
a candidatului pentru ocuparea postului




MODEL
se va adapta cerințelor și standardelor specifice fiecărui domeniu științific
gestionat de facultate, pentru fiecare funcție didactică
(în conformitate cu OM nr. 3019/2025)




DATE DESPRE CANDIDAT

NUMELE__________________ PRENUMELE___________________ CNP____________________ Postul pentru care candidează ____________________ Disciplinele ____________________________ __________________________________________________________________________________ Poziția în Statul de funcții ____________ Departamentul ____________________________________ Facultatea __________________________________________________________________________


I. EVALUAREA ACTIVITĂȚII DIDACTICE ȘI ȘTIINȚIFICE


NOTĂ:
se va adapta cerințelor și standardelor specifice fiecărei funcții didactice și fiecărui domeniu științific gestionat de facultate, 
cu indicarea punctajului minim din standard pentru 
fiecare domeniu și funcție didactică



Punctaj proba I  ________________

Nota proba I se stabilește în funcție de valoarea calculată a raportului 
„Punctaj proba I / Punctaj minim din standard” astfel:
· pentru valori între 1 și 1,199: Nota proba I = 5
· pentru valori între 1,2 și 1,399: Nota proba I = 5,5
· pentru valori între 1,4 și 1,599: Nota proba I = 6
· pentru valori între 1,6 și 1,799: Nota proba I = 6,5
· pentru valori între 1,8 și 1,999: Nota proba I = 7
· pentru valori între 2 și 2,499: Nota proba I = 7,5
· pentru valori între 2,5 și 2,999: Nota proba I = 8
· pentru valori între 3 și 3,499: Nota proba I = 8,5
· pentru valori între 3,5 și 3,999: Nota proba I = 9
· pentru valori între 4 și 4,499: Nota proba I = 9,5
· pentru valori peste 4,5: Nota proba I = 10

Nota proba I  ________________


CERINȚE ȘI STANDARDE   ÎNDEPLINITE  /  NEÎNDEPLINITE



II.  PROBA SCRISĂ – PRACTICĂ etc. (pentru posturile de asistent universitar)
      PRELEGEREA DIDACTICĂ (pentru posturile de profesor, conferențiar, lector sau șef de lucrări)

Candidatul  deține / nu deține  cunoștințele și abilitățile necesare pentru ocuparea postului. Nota acordată ține cont și de propunerea de dezvoltare a carierei universitare a candidatului.

Nota acordată: minimum (obligatoriu de obținut) – 8,  maximum – 10.
În situația în care candidatul nu obține nota 8, acesta nu promovează proba II și, în consecință, nu poate ocupa postul pe care candidează.

Nota proba II  ________________


NOTA FINALĂ _______________ 
(obținută ca medie aritmetică, calculată cu două zecimale exacte, a notelor de la probele I și II)


	În urma evaluării candidatului ______________________________, înscris la concurs pentru ocuparea postului de __________________, poziția ____, Departamentul __________________, Facultatea ______________________________________, prin ierarhizarea rezultatelor candidaților (dacă este cazul), acesta ocupă poziția ______ și propun  ocuparea / neocuparea  postului pentru care a candidat.

Data  _____________						Membrul comisiei
				              		___________________________


	UNIVERSITATEA DIN ORADEA
	Anexa nr. 5
la Metodologia de concurs pentru
ocuparea posturilor didactice și de cercetare






RAPORT
asupra concursului pentru ocuparea posturilor didactice și de cercetare
Sesiunea __________________________

Membrii comisiei de concurs (nume, prenume, titlu didactic, afiliere instituțională):
	Președinte:	______________________________________________________
	Membru:	______________________________________________________
	Membru:	______________________________________________________
	Membru:	______________________________________________________
	Membru:	______________________________________________________
desemnată prin decizia Rectorului Universității din Oradea nr. _________ din data de ________________, pentru evaluarea candidaților înscriși la concursul pentru ocuparea postului vacant de _____________, poziția______, Disciplinele ____________________________________________
__________________________________________________________________________________, 
Departamentul _____________________________, Facultatea _______________________________, în urma derulării procedurii de concurs în conformitate cu Procedura proprie a facultății, întocmesc următorul raport:

I. DATE DESPRE CANDIDAȚII ÎNSCRIȘI

1. Candidați înscriși:
___________________________________________________________________________
___________________________________________________________________________
___________________________________________________________________________

2. Candidați prezenți la concurs, la proba scrisă – practică / prelegerea didactică:
___________________________________________________________________________
___________________________________________________________________________
___________________________________________________________________________

II. REZULTATE OBȚINUTE
(se vor trece candidații în ordinea descrescătoare a notelor finale obținute)
	Nr.
crt.
	Candidați înscriși
	Cerințe și standarde îndeplinite
	Nota finală acordată de președinte și membrii comisiei
	Nota finală la concurs*

	
	
	DA
	NU
	P
	1
	2
	3
	4
	

	1
	
	
	
	
	
	
	
	
	

	2
	
	
	
	
	
	
	
	
	

	3
	
	
	
	
	
	
	
	
	

	....
	...................
	
	
	
	
	
	
	
	


*  media aritmetică (calculată cu două zecimale exacte) a notelor finale acordate de președinte și membrii comisiei


Rezultatele concursului au fost făcute publice în data de _________________, ora ________, prin _______________________________________________________________________________ __________________________________________________________________________________.


III. DECIZIA COMISIEI DE CONCURS

	În urma evaluării activității profesionale, științifice și a probelor de concurs susținute, comisia propune, cu ______voturi „pentru”, ______ voturi „contra” și ______ „abțineri”, ca d-na/d-l _________________________________________ să ocupe postul pentru care s-a organizat concursul.

	Data:___________.

	Președintele comisiei __________________________________________

	Membrii comisiei	__________________________________________
				__________________________________________
				__________________________________________
				__________________________________________



IV. CONTESTAȚII

	Nu s-au înregistrat contestații / S-a depus contestația (contestatar, motivare):
___________________________________________________________________________________________________________________________________________________________________________________________________________________________________________________________________________________________________________.

V. DECIZIA COMISIEI DE SOLUȚIONARE A CONTESTAȚIILOR

	Modul de soluționare a contestației _______________________________________________ ____________________________________________________________________________________________________________________________________________________________________________________________________________________________________________________________________________________________________________

	Data:___________.

	Președintele comisiei __________________________________________

	Membrii comisiei	__________________________________________
				__________________________________________
				__________________________________________
				__________________________________________

DECLARAȚIE




Subsemnatul, .............................................................................................., în condițiile câștigării concursului pentru ocuparea postului didactic de ..................................., declar pe proprie răspundere că:

	a.
	Nu mă aflu în niciuna din situațiile de incompatibilitate prevăzute de Legea învățământului superior nr. 199/2023 și Carta Universității din Oradea.

	b.
	Mă aflu în următoarele incompatibilități prevăzute de Legea învățământului superior 
nr. 199/2023 și Carta Universității din Oradea:












Nume și prenume: ............................................................

Data: ..................................

Semnătura

Acord și informare privind prelucrarea datelor cu caracter personal



	Subsemnatul/a.................................................................................................., domiciliat/ă în localitatea .............................................., județul .........................., strada ..........................................., nr. .........., bl. .........., sc. ..........,  ap. ..........,  posesor(oare) al/a CI seria ........., nr........................, eliberat de ..............................., la data de...................................,  CNP................................................, participant/ă la concursul organizat de către Universitatea din Oradea, îmi exprim acordul cu privire la utilizarea şi prelucrarea de către Universitatea din Oradea a datelor mele cu caracter personal, cuprinse în documentele depuse pentru dosarul de concurs.
	Sunt de acord ca numele și prenumele meu să fie utilizate pentru afișarea listelor cu rezultatele concursului.
	Declar că am fost informat cu privire la toate drepturile mele conform „Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date”, precum și asupra faptului că datele furnizate vor fi tratate confidențial, vor fi protejate, nu vor fi transmise către nici o terță parte decât în temei legal.
	Acestea vor fi folosite în scopul organizării și desfășurării concursului, cu respectarea tuturor prevederilor legale. Numele și prenumele, numărul de telefon și adresa de e-mail vor fi prelucrate și utilizate pentru informarea corespunzătoare a candidatului/ei pe durata derulării concursului.



Data _______________				Semnătura _______________

